**แผนป้องกันและระงับอัคคีภัยของกรมป้องกันและบรรเทาสาธารณภัย**

**Fire Prevention and Suppression Plan**

**of Department of Disaster Prevention and Mitigation**

**1. อ้างถึง**

* 1. พระราชบัญญัติป้องกันและบรรเทาสาธารณภัย พ.ศ.2550
  2. พระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ.2554
  3. กฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับการป้องกันและระงับอัคคีภัย พ.ศ.2555
  4. มติคณะรัฐมนตรี เมื่อวันที่ 7 พฤศจิกายน 2543 เรื่อง มาตรการและแนวทางในการป้องกัน การเกิดอัคคีภัยในสถานที่ราชการ หน่วยงานของรัฐ และรัฐวิสาหกิจ

**2. ความสำคัญของปัญหา**

การเกิดอัคคีภัยในสำนักงานส่วนใหญ่มักเป็นผลมาจากความประมาท ไม่รอบคอบ ขาดความระมัดระวัง ขาดการตรวจสอบระบบความปลอดภัย ขาดการตรวจเช็ควัสดุอุปกรณ์ในการป้องกันอัคคีภัยต่างๆ ตามกำหนดเวลา ขาดการซ่อมบำรุงอุปกรณ์ดับเพลิงให้พร้อมใช้งานอย่างสม่ำเสมอ รวมทั้งการขาดความตระหนักในเรื่องความปลอดภัยจากอัคคีภัยของเจ้าหน้าที่ สิ่งต่างๆ ที่กล่าวมาล้วนส่งผลให้เกิดอัคคีภัยทั้งสิ้น ซึ่งการเกิดอัคคีภัยแต่ละครั้งสามารถเผาผลาญทรัพย์สินให้วอดวายได้ภายในเวลาชั่วนาที สามารถสร้าง ความสูญเสียต่อชีวิตและทรัพย์สินของบุคลากรและของหน่วยงานมูลค่ามหาศาล

พระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ.2554 มาตรา 3 กำหนดให้ราชการส่วนกลาง ราชการส่วนภูมิภาค ราชการส่วนท้องถิ่น และกิจการอื่นตามที่กำหนด ในกฎกระทรวงจัดให้มีมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทำงานในหน่วยงานของตนไม่ต่ำกว่ามาตรฐานความปลอดภัย อาชีวอนามัย และสภาพแวดล้อมในการทำงาน โดยการดำเนินงานเกี่ยวกับการป้องกันและระงับอัคคีภัย กำหนดให้เป็นไปตามกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับการป้องกันและระงับอัคคีภัย พ.ศ.2555 นอกจากนี้ มติคณะรัฐมนตรี เมื่อวันที่ 7 พฤศจิกายน 2543 กำหนดให้ส่วนราชการ หน่วยงานของรัฐ และรัฐวิสาหกิจ ทุกแห่งถือปฏิบัติตามมาตรการและแนวทางในการป้องกันการเกิดอัคคีภัยในสถานที่ราชการ หน่วยงานของรัฐ และรัฐวิสาหกิจ โดยการจัดทำแผนหรือมาตรการป้องกันและระงับอัคคีภัย อุบัติภัยขึ้นภายในหน่วยงาน จัดให้มีการฝึกอบรมเจ้าหน้าที่ตามหลักสูตรการดับเพลิงเบื้องต้น และให้มีการฝึกซ้อมแผนให้เป็นไปตาม แผนของแต่ละหน่วยงานที่จัดทำขึ้น ทั้งนี้ หากเกิดเพลิงไหม้ขั้นรุนแรงตามที่นิยามไว้ในแผนนี้ การปฏิบัติกำหนดให้เป็นไปตามหลักการของพระราชบัญญัติป้องกันและบรรเทาสาธารณภัย พ.ศ.2550

กรมป้องกันและบรรเทาสาธารณภัยได้เล็งเห็นความสำคัญในการป้องกันและระงับอัคคีภัย จึงได้ จัดทำ***แผนป้องกันและระงับอัคคีภัยของกรมป้องกันและบรรเทาสาธารณภัยมาอย่างต่อเนื่องเป็นประจำทุกปี***เพื่อเป็นการเตรียมพร้อมรองรับเหตุการณ์เมื่อเกิดอัคคีภัยและเป็นแนวทางในการเตรียมความพร้อม เพื่อป้องกันและลดความเสี่ยงต่ออัคคีภัยที่อาจเกิดขึ้น โดยได้ทำการปรับปรุง/แก้ไขแผนฯ ให้สอดคล้องกับสถานการณ์ปัจจุบัน และสามารถนำไปใช้ในการปฏิบัติได้อย่างเป็นรูปธรรมมากยิ่งขึ้น พร้อมทั้ง จัดให้มีการฝึกอบรมให้ความรู้เกี่ยวกับการป้องกันและระงับอัคคีภัย การฝึกซ้อมแผนการระงับอัคคีภัยและการอพยพ หนีไฟอย่างน้อยปีละ 1 ครั้ง เพื่อให้ข้าราชการ พนักงานราชการ และเจ้าหน้าที่ของหน่วยงานที่เกี่ยวข้อง ได้มีความรู้ความเข้าใจและเกิดความตระหนักถึงอันตรายที่เกิดจากอัคคีภัย ตลอดจนสามารถปฏิบัติการ ตามแผนได้อย่างมีประสิทธิภาพเมื่อเกิดอัคคีภัย

**3. วัตถุประสงค์**

3.1 เพื่อป้องกันการเกิดอัคคีภัยและลดอัตราความเสี่ยงต่อการเกิดอัคคีภัยในบริเวณกรมป้องกันและบรเทาสาธารณภัย ซึ่งจะเป็นการป้องกันการสูญเสียชีวิตและทรัพย์สินของเจ้าหน้าที่และของส่วนราชการ ที่เกิดจากอัคคีภัยให้ได้รับผลกระทบน้อยที่สุด

3.2 เพื่อกำหนดบทบาทหน้าที่ของเจ้าหน้าที่กรมป้องกันและบรรเทาสาธารณภัยและหน่วยงาน ที่เกี่ยวข้องในการปฏิบัติการป้องกันและระงับอัคคีภัยให้ชัดเจนและเป็นระบบ

3.3 เพื่อสร้างความตระหนักแก่เจ้าหน้าที่กรมป้องกันและบรรเทาสาธารณภัยและหน่วยงาน ที่เกี่ยวข้องถึงอันตรายของอัคคีภัย และสามารถปฏิบัติตนได้อย่างถูกต้องปลอดภัยเมื่อเกิดอัคคีภัย

3.4 เพื่อให้การประสานงานระหว่างหน่วยงานภายในและภายนอกที่เกี่ยวข้องในการปฏิบัติ ตามแผนป้องกันและระงับอัคคีภัยเป็นไปอย่างมีประสิทธิภาพและเป็นระบบ

**4. ขอบเขตของแผน**

แผนป้องกันและระงับอัคคีภัยฉบับนี้ใช้ในการป้องกันและระงับอัคคีภัยภายในบริเวณกรมป้องกัน และบรรเทาสาธารณภัยในเบื้องต้น ทั้งในเวลาราชการและนอกเวลาราชการ โดยหากเกิดเพลิงไหม้ขั้นรุนแรง ให้การปฏิบัติเป็นไปตามอำนาจหน้าที่ตามกฎหมายของหน่วยงานที่เกี่ยวข้อง และให้กรมป้องกันและบรรเทาสาธารณภัยทำหน้าที่เป็นผู้สนับสนุนการปฏิบัติการของหน่วยงานที่มีอำนาจหน้าที่ตามกฎหมาย

**5. คำจำกัดความ**

**ผู้บัญชาการเหตุการณ์** หมายถึง อธิบดีกรมป้องกันและบรรเทาสาธารณภัยหรือผู้ที่อธิบดี กรมป้องกันและบรรเทาสาธารณภัยมอบหมาย

**ผู้อำนวยการดับเพลิงขั้นต้น** หมายถึง ผู้อำนวยการสำนัก/ผู้อำนวยการกอง/หัวหน้าหน่วยงาน ที่เกิดเพลิงไหม้ หรือผู้ที่รักษาราชการแทน

**จุดรวมพล** หมายถึง จุดที่ผู้ที่อยู่ในเหตุเพลิงไหม้อพยพหนีไฟจากจุดเกิดเหตุ มารวมตัวกันเพื่อการรายงานตัวและเช็คยอดจำนวน ผู้อพยพเทียบกับผู้มาปฏิบัติงานในวันนั้น เพื่อจะได้ทราบว่า มีผู้ติดอยู่ในสถานที่เกิดเหตุหรือไม่

**จุดรองรับการอพยพ** หมายถึง พื้นที่ปลอดภัยที่สามารถรองรับการอพยพกรณีเกิดเพลิงไหม้ ของเจ้าหน้าที่และทรัพย์สินได้

**การเกิดเพลิงไหม้ขั้นต้น** หมายถึง การเกิดเพลิงไหม้ที่ผู้อำนวยการดับเพลิงขั้นต้นเป็นผู้ควบคุม สั่งการในการปฏิบัติการดับเพลิงและสามารถดับเพลิงจน เพลิงไหม้ยุติได้

**การเกิดเพลิงไหม้ขั้นรุนแรง** หมายถึง การเกิดเพลิงไหม้ที่ผู้อำนวยการดับเพลิงขั้นต้นเข้าควบคุม สั่งการในการปฏิบัติการดับเพลิง แต่ไม่สามารถดับเพลิงจน เพลิงไหม้ยุติได้ โดยรายงานอธิบดีในฐานะผู้บัญชาการ เหตุการณ์เข้าบัญชาการเหตุการณ์และประสานผู้อำนวยการ เขตดุสิตในฐานะผู้ช่วยผู้อำนวยการกรุงเทพมหานคร ที่รับผิดชอบพื้นที่เข้าร่วมบัญชาการเหตุการณ์

**6. ข้อตกลงเบื้องต้น**

**6.1 ภาวะปกติ**

ให้เจ้าหน้าที่ทุกคนถือปฏิบัติตามประกาศกรมป้องกันและบรรเทาสาธารณภัย เรื่อง ข้อตกลงเบื้องต้นเกี่ยวกับความปลอดภัยด้านอัคคีภัย **รายละเอียดตามภาคผนวก ก**

**6.2 เมื่อเกิดอัคคีภัย**

1) ตั้งสติให้ดี ควบคุมอารมณ์ให้สงบ มั่นคง ไม่ตื่นตระหนก

2) ให้ถือปฏิบัติตามแผนป้องกันและระงับอัคคีภัยของกรมป้องกันและบรรเทาสาธารณภัย อย่างเคร่งครัด

3) เมื่อได้ยินสัญญาณแจ้งเตือนเพลิงไหม้ให้รีบเก็บเอกสารสำคัญและของมีค่าเท่าที่จำเป็นแล้วออกจากอาคารโดยเร็ว และห้ามกลับเข้ามาในที่เกิดเหตุจนกว่าจะได้รับอนุญาต

4) ห้ามใช้ลิฟต์ในขณะเกิดอัคคีภัยโดยเด็ดขาด และให้ใช้บันไดหนีไฟและทางหนีไฟ

5) ขณะอพยพให้ใช้วิธีเดินเร็วชิดด้านขวาเป็นหลัก

**7. การปฏิบัติก่อนเกิดอัคคีภัย**

**ไหม้**

เป็นการดำเนินมาตรการและกิจกรรมต่างๆ เพื่อป้องกันและเตรียมการเผชิญเหตุการณ์เกิดอัคคีภัย ไว้ล่วงหน้า ซึ่งจะเป็นการลดความรุนแรงและลดความสูญเสียที่อาจจะเกิดขึ้นให้มีน้อยที่สุด เช่น การตรวจตราระบบความปลอดภัย การฝึกอบรมให้ความรู้เกี่ยวกับการป้องกันและระงับอัคคีภัย การฝึกซ้อมแผนป้องกัน และระงับอัคคีภัย และการรณรงค์ประชาสัมพันธ์ป้องกันอัคคีภัย ฯลฯ โดยดำเนินการดังนี้

7.1 **การตรวจตราระบบความปลอดภัย**

*ให้สำนักมาตรการป้องกันสาธารณภัย เป็นหน่วยรับผิดชอบหลัก ในการตรวจตราระบบ ความปลอดภัยเกี่ยวกับอัคคีภัยในภาพรวมของกรมป้องกันและบรรเทาสาธารณภัย รวมทั้งกำหนดจุดเสี่ยง การเกิดอัคคีภัยด้วย* โดยให้ทุกสำนัก/กอง/หน่วยงานมอบหมายเจ้าหน้าที่รับผิดชอบในการดำเนินการ ตรวจตราระบบความปลอดภัยของหน่วยงานให้ชัดเจน เพื่อทำหน้าที่ในการเฝ้าระวังป้องกันและสำรวจ ตรวจตราระบบความปลอดภัยและความเรียบร้อยของอาคาร สำนักงาน วัสดุ อุปกรณ์ เครื่องมือ เครื่องใช้ต่างๆ โดยให้ทุกสำนัก/กอง/หน่วยงานดำเนินการดังนี้

1) จัดทำแผนการตรวจตราระบบความปลอดภัย เช่น แนวทาง/วิธีการ/ระยะเวลาการ ตรวจตราระบบความปลอดภัยของสำนัก/กอง/หน่วยงาน

2) สำรวจตรวจตราความปลอดภัยบริเวณสำนักงาน วัสดุ อุปกรณ์ เครื่องมือ และเครื่องใช้ต่างๆ เช่น ระบบสัญญาณเตือนภัย เครื่องตรวจจับควัน (Smoke Detector) เครื่องดับเพลิงแบบเคลื่อนย้ายได้เส้นทางอพยพหนีไฟและอื่นๆ ให้เป็นไปตามกฎหมายกำหนด รวมทั้งสำรวจตรวจตราระบบไฟฟ้า สายไฟ ปลั๊กไฟ เครื่องใช้ไฟฟ้าให้มีสภาพปลอดภัย ตลอดจนกำจัดแหล่งสะสมเชื้อเพลิง เช่น กระดาษ และวัสดุอื่นๆ ที่ติดไฟได้ง่าย เป็นต้น

3) ทดสอบประสิทธิภาพการทำงานของระบบสัญญาณแจ้งเหตุเพลิงไหม้ให้พร้อมใช้งาน อยู่เสมอ

4) ซ่อมบำรุงระบบประปา เครื่องดับเพลิงแบบเคลื่อนย้ายได้ อุปกรณ์ดับเพลิงภายในอาคารให้สามารถใช้งานได้อย่างมีประสิทธิภาพ โดยเฉพาะถังดับเพลิงจะต้องมีสารเคมีที่ใช้ในการดับเพลิง ตามปริมาตรที่กำหนดและเปลี่ยนน้ำยาตามวาระ และอายุของน้ำยานั้น ทั้งนี้ ต้องติดตั้งในที่เห็นได้ชัดเจนสามารถหยิบใช้งานได้สะดวก ไม่มีสิ่งกีดขวาง

5) จัดทำป้ายสื่อความหมายปลอดภัยให้เป็นไปตามที่กฎหมายกำหนด เช่น **“ทางหนีไฟ”** ต้องเห็นชัดเจน ทั้งกลางวันและกลางคืน ป้ายข้อความเตือน **“ห้ามใช้ลิฟต์ขณะเกิดเพลิงไหม้”** **“ทางเข้า”** และ **“ทางออก”** ฯลฯ รวมทั้ง ให้แจ้งเส้นทางอพยพหนีไฟให้เจ้าหน้าที่ทุกคนรับทราบ

6) จัดทำผังการติดต่อสื่อสาร หมายเลขโทรศัพท์ของหน่วยงานสำคัญ ห้องเวรรักษา ความปลอดภัย สถานีดับเพลิงใกล้เคียง โรงพยาบาลใกล้เคียง สถานีตำรวจในพื้นที่ โดยทำป้ายติดให้เห็นชัดเจนและทั่วถึง

7) กำหนดจุดเสี่ยงการเกิดอัคคีภัยของสำนัก/กอง/หน่วยงาน

ทั้งนี้ **ให้ทุกสำนัก/กอง/หน่วยงานจัดทำรายงานสรุปผลการตรวจตราระบบความปลอดภัย อย่างน้อยปีละ 4 ครั้ง (ทุกไตรมาส)** โดยหากตรวจพบระบบความปลอดภัยใดๆ อยู่ในสภาพชำรุด/ ไม่พร้อมใช้งานให้รีบแจ้งผู้บังคับบัญชาทราบ แล้วแจ้งสำนักมาตรการป้องกันสาธารณภัยและกองคลัง ซึ่งทั้งสองหน่วยงานจะได้ร่วมกันตรวจสอบระบบความปลอดภัยตามที่ได้รับแจ้งจากสำนัก/หน่วยงาน/กอง จากนั้นให้แจ้งผลการตรวจให้สำนักนโยบายป้องกันและบรรเทาสาธารณภัยเสนออธิบดี เพื่อโปรดพิจารณาเสนอของบประมาณในการจัดหาระบบความปลอดภัยต่างๆ และให้สำนัก/กอง/หน่วยงานดำเนินการแก้ไข ให้พร้อมใช้งาน พร้อมทั้ง รายงานผลการดำเนินการแก้ไขให้อธิบดีทราบโดยเร็ว

**แผนภาพที่ 1 การตรวจตราระบบความปลอดภัย**

แจ้งผู้บังคับบัญชา

ทราบ

ทุกสำนัก/กอง/หน่วยงานมอบหมายเจ้าหน้าที่รับผิดชอบในการตรวจตรา

จัดทำแผนการตรวจตราและดำเนินการ ตามแผนการตรวจตราที่จัดทำขึ้น

ทำการตรวจตราระบบความปลอดภัยตามแผนการตรวจตรา

ทดสอบประสิทธิภาพการทำงานของระบบสัญญาณแจ้งเหตุเพลิงไหม้

จัดทำป้ายสื่อความหมายปลอดภัยให้เป็นไปตามที่กฎหมายกำหนด

จัดทำผังการติดต่อสื่อสาร หมายเลขโทรศัพท์ของหน่วยงานสำคัญ

มีข้อบกพร่อง

ไม่มีข้อบกพร่อง

แจ้ง สม. และ กค.

ร่วมกันตรวจสอบระบบความปลอดภัยตามที่ได้รับแจ้งจากสำนัก/กอง/หน่วยงาน

รายงานผู้บังคับบัญชาทราบผลการตรวจตรา

เก็บรวบรวมเอกสาร ผลการตรวจตรา

ไว้เป็นหลักฐาน

รายงานผลการดำเนินการแก้ไข

สน.เสนอ อปภ.อนุมัติงบประมาณ ในการจัดหาระบบความปลอดภัยต่างๆ

สำนัก/กอง/หน่วยงาน

ดำเนินการแก้ไขให้พร้อมใช้งาน

**7.2 การฝึกอบรมให้ความรู้เกี่ยวกับการป้องกันและระงับอัคคีภัย**

***ให้วิทยาลัยป้องกันและบรรเทาสาธารณภัย จัดการฝึกอบรมให้แก่เจ้าหน้าที่ของกรมป้องกันและบรรเทาสาธารณภัยและบุคลากรของหน่วยงานที่เกี่ยวข้อง*** เช่น เจ้าหน้าที่รักษาความปลอดภัย พนักงานรักษาความสะอาด เจ้าหน้าที่สหกรณ์ออมทรัพย์ รพช. จำกัด ฯลฯ ตามแผนการฝึกอบรมอย่างน้อย ปีละ 1 ครั้งเพื่อให้ความรู้เกี่ยวกับการป้องกันและระงับอัคคีภัยเบื้องต้น วิธีการแจ้งเหตุเพลิงไหม้ วิธีการใช้อุปกรณ์ดับเพลิงประเภทต่างๆ การดับเพลิงเบื้องต้น การอพยพหนีไฟ วิธีปฏิบัติในการตัดกระแสไฟฟ้า การรายงานผู้บังคับบัญชา ตลอดจนเรียนรู้วิธีการปฐมพยาบาลและการช่วยเหลือเบื้องต้นในกรณีฉุกเฉิน เป็นต้น

**7.3 การฝึกเพื่อทดสอบแผนป้องกันและระงับอัคคีภัย**

***ให้ศูนย์อำนวยการบรรเทาสาธารณภัยดำเนินการฝึกเพื่อทดสอบแผนป้องกันและระงับอัคคีภัยของกรมป้องกันและบรรเทาสาธารณภัย*** และซักซ้อมความเข้าใจแนวทางปฏิบัติในการเผชิญเหตุการณ์อัคคีภัยให้แก่เจ้าหน้าที่ของกรมป้องกันและบรรเทาสาธารณภัย ชุดเผชิญสถานการณ์วิกฤติ (ERT) และหน่วยงานที่เกี่ยวข้องอย่างน้อยปีละ 1 ครั้ง หรือเป็นประจำทุกเดือน สำหรับกรณีการอพยพหนีไฟ ให้ทำการฝึกปฏิบัติจริง ***และให้สำนักวิจัยและความร่วมมือระหว่างประเทศร่วมกับสำนักนโยบายป้องกันและบรรเทาสาธารณภัยรับผิดชอบการประเมินผลการฝึกเพื่อทดสอบแผนดังกล่าว*** และจัดทำสรุปผล การประเมินฝึกเพื่อทดสอบแผนฯ เพื่อใช้เป็นข้อมูลประกอบการปรับปรุง ทบทวน และแก้ไขแผนป้องกัน และระงับอัคคีภัยของกรมป้องกันและบรรเทาสาธารณภัยให้มีประสิทธิภาพมากยิ่งขึ้น

**7.4 การรณรงค์ป้องกันอัคคีภัย**

***ให้กองเผยแพร่และประชาสัมพันธ์ดำเนินการรณรงค์ประชาสัมพันธ์และเผยแพร่ความรู้เกี่ยวกับการป้องกันและระงับอัคคีภัย***เช่น ประกาศของกรมป้องกันและบรรเทาสาธารณภัยในเรื่อง ความปลอดภัยในที่ทำงาน ข้อตกลงเบื้องต้น ความรู้เกี่ยวกับอันตรายของอัคคีภัย การปฏิบัติตนอย่างถูกต้องปลอดภัย เมื่อเกิดอัคคีภัย การอพยพหนีไฟ เป็นต้น เพื่อให้เจ้าหน้าที่ทุกคนมีจิตสำนึกในการร่วมกันป้องกันและแก้ไขปัญหาอัคคีภัยอย่างจริงจัง ผ่านสื่อต่างๆ ของกรมป้องกันและบรรเทาสาธารณภัย ทั้งโปสเตอร์ ติดบอร์ดประชาสัมพันธ์ใต้อาคาร เว็บไซต์ สื่อสิ่งพิมพ์ ฯลฯ อย่างสม่ำเสมอ

**7.5 การเตรียมพร้อมสำหรับการอพยพ**

7.5.1 ให้ทุกสำนัก/กอง/หน่วยงานดำเนินการดังนี้

1) จัดทำแผนการอพยพของสำนัก/กอง/หน่วยงาน ได้แก่ กำหนดผู้นำการอพยพ เส้นทางหนีไฟ จุดรวมพลและจุดรองรับการอพยพ กำหนดสีธงสำหรับเป็นสัญลักษณ์นำการอพยพ ข้อปฏิบัติในการอพยพ ฯลฯ

2) จัดทำบัญชีรายชื่อเจ้าหน้าที่ที่ปฏิบัติงานในสำนัก/กอง /หน่วยงาน และให้ทำการปรับปรุงบัญชีรายชื่อเจ้าหน้าที่ให้เป็นปัจจุบันอยู่เสมอ

3) จัดทำบัญชีเอกสารและทรัพย์สินทางราชการสำคัญที่ต้องขนย้ายเมื่อเกิดเหตุ เพลิงไหม้ พร้อมทั้งจัดทำสัญลักษณ์เรียงลำดับความสำคัญ ซึ่งอาจทำเป็นหมายเลขหรือสติ๊กเกอร์ เช่นหมายเลข 1 = ขนย้ายลำดับที่ 1, หมายเลข 2 = ขนย้ายลำดับที่ 2, หมายเลข 3 = ขนย้ายลำดับที่ 3 เป็นต้น

4) มอบหมายเจ้าหน้าที่รับผิดชอบในการขนย้ายและเก็บรักษาทรัพย์สินเอกสาร และทรัพย์สินสำคัญของทางราชการตามบัญชีที่จัดทำขึ้น

5) จัดส่งแผนการอพยพของสำนัก/กอง/หน่วยงานที่จัดทำขึ้นให้สำนักนโยบายป้องกันและบรรเทาสาธารณภัย เพื่อรวบรวมไว้ในภาคผนวกของแผนป้องกันและระงับอัคคีภัยของกรมป้องกันและบรรเทาสาธารณภัย

7.5.2 ให้สำนัก/กอง/หน่วยงานที่จัดการประชุมเป็นหน่วยงานรับผิดชอบในการจัดบัญชีจำนวนและรายชื่อบุคคลภายนอกที่มาประชุมในบริเวณกรมป้องกันและบรรเทาสาธารณภัย พร้อมทำหน้าที่ตรวจสอบยอดจำนวนผู้ที่เข้าร่วมประชุม เมื่อมีการอพยพ

**7.6 การเตรียมพร้อมเพื่อสนับสนุนการดับเพลิง**

7.6.1 ให้สำนักมาตรการป้องกันสาธารณภัยจัดทำแผนผังของอาคาร จุดเสี่ยงต่อการเกิดอัคคีภัยในบริเวณกรมป้องกันและบรรเทาสาธารณภัย วางระบบไฟฟ้า วางระบบประปา ตำแหน่งของอุปกรณ์ ดับเพลิงของแต่ละชั้นในอาคาร พร้อมทั้งจัดทำเป็นเอกสารที่สามารถนำมาใช้ได้ทันทีเมื่อเกิดอัคคีภัย

7.6.2 ให้กองคลังรับผิดชอบในการดูแล ตรวจตรา และทดสอบระบบไฟฟ้า ระบบประปา ระบบสัญญาณแจ้งเหตุ เพลิงไหม้ และระบบความปลอดภัยอื่นๆ ให้พร้อมใช้งานอยู่เสมอ รวมทั้ง หากเกิดกรณีสัญญาณแจ้งเหตุเพลิงไหม้ดังขึ้นโดยไม่ทราบสาเหตุให้กองคลังทำการตรวจสอบหาสาเหตุและประกาศผ่าน เสียงตามสายให้ทราบโดยทั่วไป รวมทั้ง หากเกิดจากการชำรุดให้ดำเนินการแก้ไขโดยเร็ว

**8. การปฏิบัติระหว่างเกิดอัคคีภัย**

**ไหม้**

เป็นการดำเนินมาตรการต่างๆ เพื่อให้การปฏิบัติการเมื่อเกิดอัคคีภัยเป็นไปอย่างมีระบบ ชัดเจน ไม่สับสน เกิดความสูญเสียต่อชีวิตและทรัพย์สินของเจ้าหน้าที่และของหน่วยงานให้มีน้อยที่สุด โดยมีแนวทางดำเนินการดังนี้

**8.1 การปฏิบัติระหว่างเกิดอัคคีภัยในเวลาราชการ**

**8.1.1 การแจ้งเหตุเพลิงไหม้และการดับเพลิงขั้นต้น**

**-** ให้ผู้พบเห็นเหตุการณ์คนแรกตัดสินใจว่าสามารถดับเพลิงได้ด้วยตนเองหรือไม่ หากสามารถดับเพลิงได้ให้ทำการดับเพลิงเบื้องต้น หากไม่สามารถดับเพลิงได้ให้ร้องขอความช่วยเหลือ หรือ แจ้งเหตุเพลิงไหม้ไปยังจุดรับแจ้งเหตุเพลิงไหม้ (ฝ่ายยานพาหนะและสถานที่) ทางโทรศัพท์หมายเลข 3262 (0 2637 3262 / 081-1743885) หรือเจ้าหน้าที่รักษาความปลอดภัยประจำกรมป้องกันและบรรเทาสาธารณภัยทางโทรศัพท์หมายเลข 3267 (0 2637 3267) หรือศูนย์นิรภัย (ศูนย์อำนวยการบรรเทาสาธารณภัย) ทางสายด่วนนิรภัย 1784

- เมื่อเจ้าหน้าที่ของฝ่ายยานพาหนะและสถานที่ที่อยู่เวรประจำวันหรือเจ้าหน้าที่รักษาความปลอดภัยได้รับการแจ้งเหตุเพลิงไหม้ให้เข้าทำการดับเพลิง พร้อมทั้ง แจ้งผู้อำนวยการสำนัก/ผู้อำนวยการกอง/หัวหน้าหน่วยงานที่เกิดเพลิงไหม้หรือผู้ที่รักษาราชการแทนเข้าอำนวยการดับเพลิง ในฐานะผู้อำนวยการดับเพลิงขั้นต้น หากไม่สามารถดับเพลิงได้ให้แจ้งเหตุเพลิงไหม้ไปยังสถานีดับเพลิงใกล้เคียง ผ่านหมายเลข 199 พร้อมทั้งแจ้ง “ศูนย์นิรภัย” (ศูนย์อำนวยการบรรเทาสาธารณภัย) ผ่าน “สายด่วนนิรภัย 1784” และให้ศูนย์นิรภัยแจ้งชุดดับเพลิงเข้าทำการดับเพลิง พร้อมกดสัญญาณเตือนภัย หรือใช้ไซเรนมือหมุน เพื่อแจ้งเหตุเพลิงไหม้ให้ทุกหน่วยงานในอาคารที่เกิดเหตุและข้างเคียงสั่งอพยพเจ้าหน้าที่ตามแผนการอพยพของสำนัก/กอง/หน่วยงานที่จัดทำไว้

- ให้ศูนย์อำนวยการบรรเทาสาธารณภัยจัดตั้งศูนย์ปฏิบัติการฉุกเฉินแก้ไขปัญหาอัคคีภัย เพื่อเป็นศูนย์ประสานในการแก้ไขปัญหาอัคคีภัยที่เกิดขึ้นและให้ศูนย์ปฏิบัติการฯ รายงานอธิบดีกรมป้องกัน และบรรเทาสาธารณภัยหรือผู้ที่อธิบดีมอบหมายในฐานะผู้บัญชาการณ์เหตุการณ์ตามแผนป้องกันและระงับอัคคีภัยฯ เข้าควบคุมสั่งการในการตอบโต้เพลิงไหม้ขั้นรุนแรง พร้อมทั้ง ประสานผู้อำนวยการเขตดุสิต ในฐานะผู้ช่วยผู้อำนวยการกรุงเทพมหานครที่รับผิดชอบพื้นที่เข้าบัญชาการเหตุการณ์เพลิงไหม้ขั้นรุนแรง

**แผนภาพที่ 2 การแจ้งเหตุเพลิงไหม้และการดับเพลิง**

**ผู้พบเห็นเหตุการณ์คนแรก**

ถ้าเห็นว่าดับเพลิงไม่ได้ทันที

ถ้าเห็นว่าดับเพลิงได้

ดับเพลิงเบื้องต้น

รายงานผู้บังคับบัญชาทราบ

รายงาน อปภ.ทราบ

ร้องขอความช่วยเหลือหรือ แจ้งไปยังจุดรับแจ้งเหตุเพลิงไหม้ โทร. 3262/3267/1784

- จนท.ที่ได้รับแจ้งเหตุเพลิงไหม้เข้าทำการดับเพลิง

พร้อมแจ้ง ผอ.สำนัก/ผอ.กอง/หน.หน่วยงานที่เกิด

เพลิงไหม้ (ผู้อำนวยการดับเพลิงขั้นต้น) เข้าอำนวยการ

ดับเพลิง

จนกว่าเพลิงจะยุติ

* หากไม่สามารถดับเพลิงได้ให้แจ้งเหตุเพลิงไหม้ไปยังสถานีดับเพลิงใกล้เคียง หมายเลข 199 พร้อมทั้งแจ้ง ศูนย์นิรภัย หมายเลข 1784
* ให้ศูนย์นิรภัยแจ้งชุดดับเพลิงเข้าทำการดับเพลิง พร้อมกดสัญญาณเพื่อแจ้งเหตุเพลิงไหม้ให้ ทุกหน่วยงานในอาคารที่เกิดเหตุสั่งอพยพ
* ให้ศอ.จัดตั้งศูนย์ปฏิบัติการฉุกเฉินแก้ไขปัญหาอัคคีภัย (EOC)
* EOC รายงาน อปภ. เข้าควบคุมสั่งการในการตอบโต้เพลิงไหม้ขั้นรุนแรง พร้อมทั้งประสานผู้อำนวยการเขตดุสิตเข้าบัญชาการเหตุการณ์เพลิงไหม้ขั้นรุนแรง

**8.1.2 การปฏิบัติกรณีเพลิงไหม้ขั้นรุนแรง**

- เมื่อผู้อำนวยการเขตดุสิตเข้าบัญชาการเหตุการณ์ให้อธิบดีกรมป้องกันและบรรเทา สาธารณภัยหรือผู้ที่อธิบดีมอบหมาย (ในฐานะผู้บัญชาการณ์เหตุการณ์ตามแผนป้องกันและระงับอัคคีภัยฯ) ส่งมอบอำนาจการควบคุมสั่งการในการตอบโต้เพลิงไหม้ขั้นรุนแรง (Transfer) ให้ผู้อำนวยการเขตดุสิต และให้อธิบดีกรมป้องกันและบรรเทาสาธารณภัยหรือผู้ที่อธิบดีมอบหมายร่วมในการบัญชาการเหตุการณ์ (ในฐานะผู้อำนวยการกลางตามพระราชบัญญัติป้องกันและบรรเทาสาธารณภัย พ.ศ.2550)

- ให้สำนัก/กอง/หน่วยงานของกรมป้องกันและบรรเทาสาธารณภัยรับผิดชอบภารกิจในการแก้ไขปัญหาอัคคีภัย กรณีเกิดเพลิงไหม้ขั้นรุนแรง โดยทำหน้าที่เป็นผู้สนับสนุนการปฏิบัติการของหน่วยงานที่มีอำนาจหน้าที่ตามกฎหมาย แบ่งออกเป็น 3 ฝ่าย 11 ชุดปฏิบัติการ และให้ปฏิบัติหน้าที่ตามบทบาทหน้าที่ที่ได้รับมอบหมายทันที กรณีเกิดเพลิงไหม้ขั้นรุนแรง ได้แก่ (1) ฝ่ายอำนวยการ แบ่งเป็น 2 ชุดปฏิบัติการ ได้แก่ ชุดอำนวยการ ชุดรับแจ้งและประเมินสถานการณ์ (2) ฝ่ายปฏิบัติการ แบ่งเป็น 6 ชุดปฏิบัติการ ได้แก่ ชุดประชาสัมพันธ์ ชุดดับเพลิง ชุดอพยพ ชุดปฐมพยาบาล ชุกรักษาความปลอดภัย และ ชุดบรรเทาทุกข์ และ (3) ฝ่ายสนับสนุน แบ่งเป็น 3 ชุดปฏิบัติการ ได้แก่ ชุดสนับสนุนข้อมูลอาคารและสาธารณูปโภค ชุดบัญชีการเงินและสวัสดิการ และชุดจัดหาสถานที่สำรอง

**แผนภาพที่ 3 โครงสร้างศูนย์ปฏิบัติการฉุกเฉินแก้ไขปัญหาอัคคีภัย**

ศูนย์ปฏิบัติการฉุกเฉินแก้ไขปัญหาอัคคีภัย

-------------------------------

ผู้อำนวยการเขตดุสิต (ผู้อำนวยการท้องถิ่น)

และอปภ.หรือผู้ที่ อปภ. มอบหมาย (ผู้อำนวยการกลาง)

- สำนักงานเขตดุสิต

- รพ. วชิรพยาบาล

ประสาน

ฝ่ายสนับสนุน

สำนักมาตรการป้องกันสาธารณภัย

ฝ่ายปฏิบัติการ

ศูนย์อำนวยการบรรเทาสาธารณภัย

ฝ่ายอำนวยการ

ศูนย์อำนวยการบรรเทาสาธารณภัย

ชุดสนับสนุนข้อมูลอาคาร และสาธารณูปโภค

--------------------

สม. และ กองคลัง

ชุดประชาสัมพันธ์

--------------------

กองเผยแพร่และประชาสัมพันธ์

ชุดอำนวยการ

--------------------

ศูนย์อำนวยการบรรเทาสาธารณภัย

ชุดดับเพลิง

--------------------

ฝ่ายยานพาหนะ,จนท.รักษา ความปลอดภัย, ERT

ชุดรับแจ้งและประเมินสถานการณ์

--------------------

ศูนย์นิรภัย (ศอ.)

ชุดบัญชีการเงินและสวัสดิการ

--------------------

กองคลัง

ชุดอพยพ

--------------------

ทุกสำนัก/กอง/หน่วยงาน

ชุดจัดหาสถานที่สำรอง

--------------------

สำนักงานเลขานุการกรม

ชุดปฐมพยาบาล

--------------------

ERT

ชุดรักษาความปลอดภัย

--------------------

จนท.รักษาความปลอดภัย

ชุดบรรเทาทุกข์

--------------------

กองคลัง

- ให้ชุดปฏิบัติการทั้ง 11 ชุด มีบทบาทหน้าที่ในการแก้ไขปัญหาอัคคีภัย กรณีเกิดเพลิงไหม้ขั้นรุนแรงดังนี้

| ที่ | ฝ่าย | ชุด | หน่วยรับผิดชอบ | บทบาท/หน้าที่ |
| --- | --- | --- | --- | --- |
| 1 | **ฝ่ายอำนวยการ** | ชุดอำนวยการ | ศูนย์อำนวยการบรรเทา สาธารณภัย | 1. จัดตั้งศูนย์ปฏิบัติการฉุกเฉินแก้ไขปัญหาอัคคีภัย เพื่อเป็นศูนย์ประสาน ในการแก้ไขปัญหาอัคคีภัยของ กรมป้องกันและบรรเทาสาธารณภัย 2. อำนวยการและประสานการปฏิบัติเพื่ออำนวยความสะดวกในการปฏิบัติงานแก้ไขปัญหาอัคคีภัย ของชุดปฏิบัติการต่างๆ 3. ประสานผู้อำนวยการเขตดุสิตในเข้าร่วมบัญชาการเหตุการณ์เพลิงไหม้ขั้นรุนแรง 4. แจ้งโรงพยาบาลวชิรพยาบาล เข้าทำการปฐมพยาบาลกรณี มีผู้ได้รับบาดเจ็บ/เสียชีวิต |
| ชุดรับแจ้ง และประเมินสถานการณ์ | ศูนย์นิรภัย  (ศูนย์อำนวยการบรรเทา สาธารณภัย) | 1. รับแจ้งสถานการณ์จากชุดปฏิบัติการต่างๆ 2. ประเมินสถานการณ์และวางแผน ในการแก้ไขปัญหาอัคคีภัย เสนอผู้บัญชาการเหตุการณ์ เพื่อประกอบการตัดสินใจในการแก้ไขปัญหาอัคคีภัยให้สอดคล้อง และทันต่อสถานการณ์ 3. รับรายงานผลการปฏิบัติงาน ของฝ่ายต่างๆ เพื่อรายงานต่อ ผู้บัญชาการเหตุการณ์ 4. สรุปผลการปฏิบัติงานของฝ่ายต่างๆ รายงานต่อผู้บัญชาการเหตุการณ์ |
| **2** | **ฝ่ายปฏิบัติการ** | ชุดประชาสัมพันธ์ | กองเผยแพร่และประชาสัมพันธ์ | * รวบรวมและจัดเตรียมข้อมูลในการแถลงสถานการณ์สำหรับผู้บัญชาการเหตุการณ์ (เฉพาะกรณีเพลิงไหม้ ขั้นรุนแรง) |
| **2** | **ฝ่ายปฏิบัติการ (ต่อ)** | ชุดดับเพลิง | - ฝ่ายยานพาหนะ  - เจ้าหน้าที่รักษา ความปลอดภัย  - ทีมเผชิญสถานการณ์วิกฤติ (ERT) | 1. ทำการดับเพลิงเมื่อมีเพลิงไหม้เกิดขึ้น โดยใช้เครื่องดับเพลิง ที่มีอยู่ตามชั้นต่างๆ หากไม่สามารถควบคุมเพลิงได้ให้รายงาน ผู้บัญชาการเหตุการณ์ทราบทันที 2. ประสานงานกับหน่วยงานภายนอกเพื่อควบคุมเพลิงไหม้ (กรณีหน่วยงานภายนอกเข้าทำการดับเพลิง) 3. เข้าค้นหาผู้สูญหาย กรณีได้รับแจ้ง ว่ามีผู้ติดค้างอยู่ในบริเวณเกิด เพลิงไหม้ 4. ในกรณีเกิดอัคคีภัยระดับรุนแรง ให้การปฏิบัติการเป็นไปตามอำนาจหน้าที่ตามกฎหมายของหน่วยงาน ที่เกี่ยวข้อง โดยให้ชุดดับเพลิง ทำหน้าที่เป็นผู้สนับสนุนการปฏิบัติการ |
|  |  | ชุดอพยพ | ทุกสำนัก/กอง/หน่วยงาน | 1. เมื่อได้รับสัญญาณแจ้งอพยพหนีไฟให้นำการอพยพไปตามเส้นทางหนีไฟไปยังจุดรวมพลหรือจุดรองรับการอพยพตามที่แต่ละสำนัก/กอง/หน่วยงานกำหนด 2. ตรวจเช็ครายชื่อเจ้าหน้าที่ที่อพยพหนีไฟ ณ จุดรวมพล หากตรวจพบจำนวนเจ้าหน้าที่ไม่ครบถ้วนให้รายงานผู้บังคับบัญชา เพื่อรายงาน ผู้บัญชาการเหตุการณ์สั่งการให้ ชุดดับเพลิงเข้าทำการค้นหาผู้ที่อาจ ติดค้างในบริเวณพื้นที่ที่เกิดอัคคีภัย 3. ขนย้ายและเก็บรักษาทรัพย์สินของทางราชการ ตามบัญชีเอกสารและ ทรัพย์สินทางราชการสำคัญที่ต้อง ขนย้ายเมื่อเกิดเหตุเพลิงไหม้ที่ได้จัดทำไว้ |
| **2** | **ฝ่ายปฏิบัติการ (ต่อ)** | ชุดปฐมพยาบาล | ทีมเผชิญสถานการณ์วิกฤติ (ERT) | 1. ทำการปฐมพยาบาลเบื้องต้น หากมีผู้ได้รับบาดเจ็บรุนแรงให้แจ้ง ผู้บัญชาการเหตุการณ์ทราบก่อนประสานการส่งต่อไปยังโรงพยาบาลใกล้เคียง 2. ประสานโรงพยาบาลที่กำหนดไว้ ตามแผน เพื่อส่งต่อผู้ได้รับบาดเจ็บไปทำการรักษา 3. จัดทำบัญชีรายชื่อผู้บาดเจ็บ และรายละเอียดการรักษา พร้อมทั้งรายงานให้ชุดอำนวยการทราบ เป็นระยะๆ เพื่อรายงานต่อ ผู้บัญชาการเหตุการณ์ |
| ชุดรักษา ความปลอดภัย | เจ้าหน้าที่รักษา ความปลอดภัยประจำ กรมป้องกันและบรรเทา สาธารณภัย  (กองคลัง) | 1. จัดระบบการจราจร ดูแลความสงบเรียบร้อย อำนวยความสะดวกให้แก่เจ้าหน้าที่ชุดปฏิบัติการดับเพลิงและชุดปฏิบัติงานอื่นๆ ในการระงับเพลิงไหม้ 2. ห้ามผู้ไม่เกี่ยวข้องเข้าไปในบริเวณ ที่เกิดเหตุ พร้อมทั้งเฝ้าระวังพื้นที่เกิดเหตุ เพื่อป้องกันการโจรกรรมทรัพย์สินและเหตุร้ายต่างๆ ตลอด 24 ชั่วโมง |
|  |  | ชุดบรรเทาทุกข์ | - กองคลัง  - สำนักมาตรการป้องกันสาธารณภัย | 1. สำรวจและรวบรวมข้อมูล ความเสียหายที่เกิดขึ้นต่อเจ้าหน้าที่ ทรัพย์สินของทางราชการ และทรัพย์สินส่วนบุคคล 2. เสนออธิบดีอนุมัติให้การช่วยเหลือ ผู้ได้รับผลกระทบ ตามระเบียบของทางราชการ 3. ให้การช่วยเหลือผู้ได้รับผลกระทบตามระเบียบของทางราชการ |
| **2** | **ฝ่ายปฏิบัติการ (ต่อ)** |  |  | 1. สรุปผลการให้ความช่วยเหลือ รวมถึงเสนอแนวทางการปฏิบัติงานให้มีประสิทธิภาพยิ่งขึ้น จากปัญหาและอุปสรรคในการดำเนินงาน ที่ผ่านมา พร้อมทั้ง รายงานให้ผู้บังคับบัญชาทราบ |
| **3** | **ฝ่ายสนับสนุน** | ชุดสนับสนุนข้อมูลอาคารและสาธารณูปโภค | - สำนักมาตรการป้องกัน สาธารณภัย  - กองคลัง | * ให้ข้อมูลแก่ผู้บัญชาการเหตุการณ์ และชุดดับเพลิงเกี่ยวกับแผนผัง ของอาคาร ระบบไฟฟ้า ระบบประปา ตลอดจนตำแหน่งอุปกรณ์ดับเพลิงของแต่ละชั้นในอาคาร เพื่อใช้เป็นข้อมูลในการพิจารณาวางแผนการบัญชาการดับเพลิง |
|  |  |
|  |  | ชุดบัญชีการเงินและสวัสดิการ | กองคลัง | * อำนวยความสะดวกด้านค่าใช้จ่าย พร้อมทั้งทำบัญชีรับจ่ายเสนออธิบดีกรมป้องกันและบรรเทาสาธารณภัย * จัดเตรียมอาหาร น้ำ และเครื่องดื่มสำหรับผู้ปฏิบัติงาน |
| ชุดจัดหาสถานที่ สำรอง | สำนักงานเลขานุการกรม | * จัดหาสถานที่สำรอง รวมทั้ง จัดให้มีระบบเทคโนโลยีสารสนเทศ วัสดุ อุปกรณ์ เครื่องมือเครื่องใช้ที่จะอำนวยความสะดวกในการปฏิบัติงาน กรณีเพลิงไหม้มี ความรุนแรง และไม่สามารถใช้เป็นสถานที่ปฏิบัติงานได้ |

**8.1.3 การอพยพหนีไฟ**

เมื่อเพลิงไหม้ลุกลาม เจ้าหน้าที่ฝ่ายยานพาหนะและสถานที่/เจ้าหน้าที่รักษาความปลอดภัยไม่สามารถดับเพลิงเบื้องต้นได้ ให้ปฏิบัติการดังนี้

1) ให้ศูนย์นิรภัยแจ้งชุดดับเพลิง (ทีมเผชิญสถานการณ์วิกฤติ (ERT), ฝ่ายยานพาหนะ, จนท.รักษาความปลอดภัย) เข้าทำการดับเพลิง และกดสัญญาณเตือนภัย/ใช้ไซเรนมือหมุนแจ้งเหตุเพลิงไหม้ เพื่อแจ้งเหตุเพลิงไหม้ให้ทุกหน่วยงานในอาคารที่เกิดเหตุและข้างเคียงทราบโดยทันที

2) เมื่อได้ยินเสียงประกาศให้ผู้นำการอพยพนำอพยพเจ้าหน้าที่ไปตามเส้นทางอพยพ ที่กำหนดไว้ไปยังจุดนัดพบ/จุดรวมพลโดยเร็ว

3) ให้ทำการตรวจสอบยอดจำนวนเจ้าหน้าที่ ณ จุดรวมพล กรณีพบจำนวนเจ้าหน้าที่ครบถ้วนให้นำอพยพไปยังจุดรองรับการอพยพ หากไม่ครบถ้วนให้รายงานผู้บัญชาการเหตุการณ์สั่งการ ให้ชุดดับเพลิงเข้าทำการค้นหาผู้ที่อาจติดค้างอยู่ในพื้นที่เกิดเหตุ

4) หากค้นพบผู้ได้รับบาดเจ็บให้รายงานผู้บัญชาการเหตุการณ์ทันที เพื่อสั่งการให้ ชุดปฐมพยาบาลเข้าทำการรักษาพยาบาลเบื้องต้น หากมีผู้ได้รับบาดเจ็บรุนแรงให้ส่งต่อไปยังโรงพยาบาลใกล้เคียง และรายงานผู้บัญชาการเหตุการณ์ทราบโดยเร็ว

5) เมื่อเพลิงสงบให้ผู้บัญชาการเหตุการณ์สั่งการให้เจ้าหน้าที่อพยพกลับ

**แผนภาพที่ 4 การอพยพหนีไฟ**

ครบ

ไม่ครบ

ศูนย์นิรภัยแจ้งชุดดับเพลิงกดสัญญาณเตือนภัย/ใช้ไซเรนมือหมุน เพื่อแจ้งเหตุเพลิงไหม้ให้ทุกหน่วยงานในอาคาร

ที่เกิดเหตุและข้างเคียงทราบโดยทันที

ชุดอพยพนำการอพยพไปยังจุดรวมพล

และทำการตรวจสอบยอดจำนวนเจ้าหน้าที่

พบผู้บาดเจ็บ

บาดเจ็บรุนแรง

ชุดดับเพลิงค้นหาผู้ที่อาจติดค้าง

ในพื้นที่ที่เกิดเหตุ

ส่งต่อโรงพยาบาลใกล้เคียงทันที

และแจ้งผู้บัญชาการเหตุการณ์

ทราบโดยเร็ว

ผู้บัญชาการเหตุการณ์

สั่งการให้ชุดดับเพลิงเข้าค้นหา ผู้ที่อาจติดค้างในพื้นที่เกิดเหตุ

แจ้งผู้บัญชาการเหตุการณ์

สั่งการให้ชุดปฐมพยาบาลเข้าทำการรักษาพยาบาลเบื้องต้น

นำอพยพไปยัง

จุดรองรับการอพยพ

เพลิงสงบ

ผู้บัญชาการเหตุการณ์

สั่งการให้อพยพกลับ

เมิ่อได้ยินเสียงสัญญาณแจ้งเหตุเพลิงไหม้

**8.1.4 การรายงานสถานการณ์**

1) ให้ชุดปฏิบัติการทุกชุดรายงานผลการปฏิบัติงานต่อหัวหน้าฝ่าย ดังนี้

- ชุดที่อยู่ในสังกัดฝ่ายอำนวยการรายงานต่อหัวหน้าฝ่ายอำนวยการ (ศูนย์อำนวยการบรรเทาสาธารณภัย)

- ชุดที่อยู่ในสังกัดฝ่ายปฏิบัติการรายงานต่อหัวหน้าฝ่ายปฏิบัติการ (ศูนย์นิรภัย : ศูนย์อำนวยการบรรเทาสาธารณภัย)

- ชุดที่อยู่ในสังกัดฝ่ายสนับสนุนรายงานต่อหัวหน้าฝ่ายสนับสนุน (สำนักมาตรการป้องกันสาธารณภัย)

2) ให้หัวหน้าฝ่ายทั้ง 3 ฝ่าย ได้แก่ ฝ่ายอำนวยการ ฝ่ายปฏิบัติการ และฝ่ายสนับสนุนรายงานสถานการณ์ต่อผู้บัญชาการเหตุการณ์ เพื่อเป็นข้อมูลในการตัดสินใจสั่งการอย่างใดอย่างหนึ่ง โดยให้ข้อสังเกตในประเด็นสำคัญที่สามารถนำไปปรับปรุงแก้ไขการแก้ไขปัญหาอัคคีภัยของกรมป้องกัน และบรรเทาสาธารณภัยให้มีประสิทธิภาพมากยิ่งขึ้น เช่น ความพร้อมของบุคลากร เครื่องมือ วัสดุอุปกรณ์ ความรวดเร็วในการตอบโต้สถานการณ์ เป็นต้น

**8.2 การปฏิบัติระหว่างเกิดอัคคีภัยนอกเวลาราชการ**

8.2.1 ให้เจ้าหน้าที่ฝ่ายยานพาหนะและเจ้าหน้าที่รักษาความปลอดภัยประจำกรมป้องกัน และบรรเทาสาธารณภัย เป็นผู้รับผิดชอบการแก้ไขปัญหาอัคคีภัยที่เกิดขึ้นในบริเวณกรมป้องกันและบรรเทา สาธารณภัย ในช่วงเวลานอกเวลาราชการ (เวลา 16.30 -08.30 น.) วันหยุดราชการ และวันหยุดนักขัตฤกษ์

8.2.2 ให้ผู้พบเห็นเหตุการณ์คนแรกตัดสินใจว่าสามารถดับเพลิงได้ด้วยตนเองหรือไม่ หากเห็นว่าสามารถดับเพลิงได้ให้ทำการดับเพลิง หากไม่สามารถดับเพลิงได้ให้ร้องขอความช่วยเหลือ หรือแจ้งเหตุเพลิงไหม้ไปยังจุดรับแจ้งเหตุเพลิงไหม้ (ฝ่ายยานพาหนะและสถานที่) ทางโทรศัพท์หมายเลข 3262 (0 2637 3262 / 081-1743885) หรือเจ้าหน้าที่รักษาความปลอดภัยประจำกรมป้องกันและบรรเทาสาธารณภัย ทางโทรศัพท์หมายเลข 3267 (0 2637 3267) หรือศูนย์นิรภัย (ศูนย์อำนวยการบรรเทาสาธารณภัย) ทางสายด่วนนิรภัย 1784

8.2.3 เมื่อเจ้าหน้าที่ของฝ่ายยานพาหนะและสถานที่ที่อยู่เวรประจำวันหรือเจ้าหน้าที่รักษาความปลอดภัยได้รับการแจ้งเหตุเพลิงไหม้ให้เข้าทำการดับเพลิงหากไม่สามารถดับเพลิงได้ให้แจ้งเหตุ เพลิงไหม้ไปยังสถานีดับเพลิงใกล้เคียงผ่านหมายเลข 199 พร้อมทั้ง แจ้ง “ศูนย์นิรภัย” (ศูนย์อำนวยการบรรเทาสาธารณภัย) ผ่าน “สายด่วนนิรภัย 1784” โดยให้ศูนย์นิรภัยรายงานผู้บังคับบัญชาและอธิบดี กรมป้องกันและบรรเทาสาธารณภัยทราบและสั่งการต่อไป ทั้งนี้ ให้การปฏิบัติเป็นไปตามอำนาจหน้าที่ ตามกฎหมายของหน่วยงานที่เกี่ยวข้อง และให้เจ้าหน้าที่ของกรมป้องกันและบรรเทาสาธารณภัยทำหน้าที่เป็นผู้สนับสนุนการปฏิบัติการของหน่วยงานที่มีอำนาจหน้าที่ตามกฎหมาย

8.2.4 เมื่อเพลิงสงบให้ศูนย์นิรภัย (ศูนย์อำนวยการบรรเทาสาธารณภัย) ส่งมอบภารกิจให้สำนัก/กอง/หน่วยงานที่เกี่ยวข้องดำเนินการในส่วนที่เกี่ยวข้องต่อไป เช่น การสำรวจความเสียหาย การปรับปรุงและบูรณะพื้นที่ที่ได้รับผลกระทบ เป็นต้น

**แผนภาพที่ 5 การปฏิบัติระหว่างเกิดอัคคีภัยนอกเวลาราชการ**

**ผู้พบเห็นเหตุการณ์คนแรก**

ถ้าเห็นว่าดับเพลิงไม่ได้ทันที

ถ้าเห็นว่าดับเพลิงได้

ดับเพลิงเบื้องต้นจนกว่าเพลิงจะยุติ

รายงานผู้บังคับบัญชาทราบ

รายงาน อปภ.ทราบ

ร้องขอความช่วยเหลือหรือ แจ้งไปยังจุดรับแจ้งเหตุเพลิงไหม้ โทร. 3262/3267/1784

* จนท.ที่ได้รับแจ้งเหตุเพลิงไหม้เข้าทำการดับเพลิง
* หากไม่สามารถดับเพลิงได้ให้แจ้งเหตุเพลิงไหม้ไปยังสถานีดับเพลิงใกล้เคียง หมายเลข 199 พร้อมทั้งแจ้ง ศูนย์นิรภัย หมายเลข 1784
* ให้ศูนย์นิรภัยรายงานผู้บังคับบัญชาและ อปภ. ทราบ และสั่งการต่อไป

เมื่อเพลิงสงบให้ศูนย์นิรภัยส่งมอบภารกิจ

ให้สำนัก/กอง/หน่วยงานที่เกี่ยวข้องดำเนินการ ในส่วนที่เกี่ยวข้องต่อไป

**9. การปฏิบัติหลังเกิดอัคคีภัย**

**ไหม้**

เมื่อสถานการณ์อัคคีภัยได้สิ้นสุดลงและได้ยุติการปฏิบัติงานให้ศูนย์ปฏิบัติการฉุกเฉินแก้ไขปัญหาอัคคีภัยส่งมอบภารกิจให้หน่วยงานตามปกติต่อจากนี้เป็นการดำเนินมาตรการต่างๆ ในการสำรวจ รวบรวมข้อมูลความเสียหายที่เกิดขึ้น และฟื้นฟู/ปรับปรุง/แก้ไขพื้นที่ที่ได้รับความเสียหายให้กลับคืนสู่สภาพเดิม หรือดีกว่าเดิม โดยดำเนินการ ดังนี้

**9.1 การสำรวจความเสียหายและการฟื้นฟูบูรณะพื้นที่ที่ได้รับผลกระทบ**

1) ให้กองคลัง เป็นหน่วยรับผิดชอบหลักดำเนินการรวบรวมข้อมูลความเสียหายที่เกิดขึ้น โดยให้สำนัก/กอง/หน่วยงานที่เกิดอัคคีภัยสำรวจความเสียหายที่เกิดขึ้นต่อทรัพย์สินของทางราชการ และทรัพย์สินส่วนบุคคล สำหรับความเสียหายที่เกิดขึ้นต่ออาคารของทางราชการให้สำนักมาตรการป้องกัน สาธารณภัย เป็นผู้สำรวจความเสียหายรวบรวมแจ้งให้กองคลังทราบ

2) ดำเนินการฟื้นฟูบูรณะ/ปรับปรุงแก้ไขพื้นที่ที่ได้รับความเสียหายให้กลับคืนสู่สภาพเดิมหรือ ดีกว่าเดิมโดยเร็ว

3) สรุปผลการให้ความช่วยเหลือรายงานผู้บังคับบัญชาทราบ โดยนำเสนอปัญหาอุปสรรค และแนวทางการปฏิบัติงานให้มีประสิทธิภาพยิ่งขึ้น

4) สรุปข้อมูลการให้ความช่วยเหลือ สำหรับการแถลงสถานการณ์แก่ผู้บัญชาการเหตุการณ์ (เฉพาะกรณีเพลิงไหม้ขั้นรุนแรง)

9.2 **การใช้แผนบริหารความต่อเนื่อง (Business Continuity Plan) ของกรมป้องกันและบรรเทาสาธารณภัยและแผนบริหารความต่อเนื่องของสำนัก/กอง/หน่วยงาน**

หากพื้นที่ของสำนัก/กอง/หน่วยงานได้รับผลกระทบจากเหตุการณ์ โดยได้ประเมิน ความเสี่ยงและวิเคราะห์ถึงผลกระทบต่อทรัพยากรที่สำคัญแล้วว่าไม่สามารถรองรับปฏิบัติงานได้ให้ปฏิบัติ ตามแผนบริหารความต่อเนื่อง (Business Continuity Plan) ของกรมป้องกันและบรรเทาสาธารณภัย และ แผนบริหารความต่อเนื่องของสำนัก/กอง/หน่วยงานเช่น การย้ายสถานที่ปฏิบัติงานไปยังสถานที่ปฏิบัติงานสำรองที่กำหนดไว้ตามแผนบริหารความต่อเนื่องฯ เป็นต้น โดยกำหนดให้ชุดจัดหาสถานที่สำรอง (สำนักงานเลขานุการกรม) เป็นหน่วยรับผิดชอบหลัก เพื่อให้สำนัก/กอง/หน่วยงานที่ได้รับผลกระทบ สามารถปฏิบัติงานได้อย่างต่อเนื่องและกลับสู่สภาวะปกติโดยเร็ว

**10. การแปลงแผนไปสู่การปฏิบัติ**

**ไหม้**

เพื่อให้เกิดการขับเคลื่อนแผนป้องกันและงับอัคคีภัยของกรมป้องกันและบรรเทาสาธารณภัย ไปสู่การปฏิบัติอย่างเป็นรูปธรรมและเกิดผลสำเร็จตามวัตถุประสงค์ของแผน จึงกำหนดแนวทางดำเนินการดังนี้

10.1 จัดทำคู่มือการปฏิบัติงาน (Guideline) ตามแผนป้องกันและระงับอัคคีภัยของกรมป้องกัน และบรรเทาสาธารณภัย เพื่อให้เจ้าหน้าที่และหน่วยงานที่เกี่ยวข้องใช้เป็นแนวทางในการปฏิบัติงานตาม แผนป้องกันและระงับอัคคีภัยของกรมป้องกันและบรรเทาสาธารณภัย พ.ศ.2558 ให้ถูกต้องและ มีประสิทธิภาพ

10.2 จัดตั้งกลไกในการติดตามผลการดำเนินงานของหน่วยงานที่รับมอบหมายภารกิจในการป้องกันและแก้ไขปัญหาอัคคีภัยตามแผนป้องกันและระงับอัคคีภัยของกรมป้องกันและบรรเทาสาธารณภัย ซึ่งควรจัดตั้งกลไกที่จะส่งเสริมให้เกิดการมีส่วนร่วมของทุกสำนัก/กอง/หน่วยงาน เช่น การแต่งตั้งคณะทำงาน ติดตามและประเมินผลการดำเนินงานตามแผนป้องกันและระงับอัคคีภัยของกรมป้องกันและบรรเทา สาธารณภัย เป็นต้น

10.3 ในกรณีที่ข้อเท็จจริงเกี่ยวกับอัคคีภัยหรือมาตรการ/แนวทางปฏิบัติการป้องกันและระงับอัคคีภัยที่ได้กำหนดไว้ในแผนนี้เปลี่ยนแปลงไปให้ทุกสำนัก/กอง/หน่วยงานของกรมป้องกันและบรรเทาสาธารณภัยร่วมกันปรุงปรุงหรือทบทวนแผนให้เป็นปัจจุบันโดยเร็ว